|  |  |
| --- | --- |
| Stema noua - mica | **ROMÂNIA****JUDEŢUL CLUJ****CONSILIUL LOCAL AL MUNICIPIULUI DEJ**Str. 1 Mai nr. 2, Tel.: 0264/211790\*, Fax 0264/223260, E-mail: primaria@dej.ro |
|  |

## H O T Ă R Â R E A Nr. 26

**din 27 martie 2014**

**privind aprobarea concesionării fără licitaţie publică,**

**a terenului în suprafaţă de 124 m.p., situat în Municipiul Dej, Strada Crişan Nr. 11**

**Consiliul local al Municipiului Dej,** întrunit în ședința ordinară din data de 27 martie 2014,

Având în vedere **proiectul de hotărâre**, prezentat din **iniţiativa primarului Municipiului Dej**, întocmit în baza Raportului Nr. 3.618 din 19 martie 2014, al Serviciului de Urbanism şi Amenajarea Teritoriului prin care se propune, concesionarea fără licitaţie publică (prin încredinţare directă) a terenului situat în Municipiul Dej, Strada Crişan, Nr. 11, în suprafaţă de 124 m.p., conform documentaţiei tehnice întocmită de ing. Radu Toderean, proiect avizat favorabil în şedinţa de lucru a comisiei de urbanism din data de 27 martie 2014;

În temeiul prevederilor ‘art. 15’, lit. e) din Legea Nr. 50/1991 republicată, privind autorizarea executării lucrărilor de construcţii, ‘art. 36’, alin. (5), lit. b), ‘art. 45’, alin. (3) şi ‘art. 123’, alin. (1) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ş T E:**

 **Art. 1.** **Aprobă** concesionarea fără licitaţie publică a terenului, situat în Municipiul Dej, Strada Crişan, Nr. 11, înscris în C.F. Nr. 53719 (Nr. C.F. vechi 6939 DEJ) cu Nr. topo 877/1/2, în suprafaţă de 124 m.p., pentru extinderea locuinţei, de către **RAŢ ALEXANDRA ANDALUZIA,** conform ‘Art. 15’, lit. e) din Legea Nr. 50/1991 republicată, privind autorizarea executării lucrărilor de construcţii.

**Art. 2.** **Durata concesiunii este de 49 ani.**

**Art. 3.** **Redevenţa pentru terenul în suprafaţa de 124 m.p. este de 161 lei/an.**

**Art. 4.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Serviciul de Urbanism şi Amenajarea Teritoriului din cadrul Direcţiei Tehnice şi Serviciul Taxe şi impozite a Primăriei Municipiului Dej.

**Preşedinte de şedinţă,**

 **Federiga Viorel**

**Nr. consilieri în funcţie - 19**

 **Nr. consilieri prezenţi - 16**

**Nr. voturi pentru - 15**

 **Nr. voturi împotrivă -**

 **Abţineri - 1**  **Contrasemnează**

 **Secretar, Covaciu Andron**